**Biomedical Engineering הנדסה ביו-רפואית**

24 ביולי 2025

סימוכין: 35-07

לכבוד

וועדת רכישות

כאן

**הנדון: רכש מכשיר Somatom X.cite**  **CT עבור אגף הדימות מכון CT – ספק יחיד**

לאגף דימות מכון CT נדרש לרכוש מכשיר CT דגם  **Somatom X.cite** מבית Siemens Healthineers מדובר במערכת CT מתקדמת משולבת AI הכוללת תכונות ופונקציות ייחודיות ובלעדיות , כפי שמפורט להלן:

1. מפתח בור של 82 ס"מ – הגדול ביותר בשוק למערכות רדיולוגיות, מאפשר גישה נוחה ויעילה למטופלים כבדי משקל. מרבית המערכות המקבילות בעלות בור של עד 75-80 ס"מ.
2. שולחן בדיקה תומך בעומס של עד 340 ק"ג עם גובה מינימלי של 43 ס"מ – שילוב ייחודי המאפשר טיפול בטוח ונגיש למטופלים מורכבים וכבדי משקל . שאר המערכות תומכות בין 227-306 ק"ג
3. טווחי מתח (kV) בין 70 ל-150 בקפיצות של K**v10** מאפשרים התאמה מדויקת לאקספוזיציה מיטבית ולחיסכון בקרינה בהתאם למטופל ולסוג הבדיקה לעומת מערכות אחרות בהן הקפיצות הן של KV 20 ולפיכך האנרגיה והקרינה הנדרשות כדי להגיע לאותו תוצר גבוהות יותר.
4. פילטר בדיל (Tin Filter) ייחודי לבדיקות Ultra Low Dose – מאפשר הפחתת קרינה משמעותית (סינוסים וריאות כ-50% , עמוד שדרה צווארי כ-20% , בגפיים 25-30% , לב,קליום סקור כ 20% ) תוך שמירה על איכות תמונה גבוהה ורעש מינימלי, ומתאים במיוחד לסריקות ריאות, חזה וכלי דם.
5. **-**myNeedle Laser מערכת **לייזרים מובנית בגנטרי** לסימון מדויק של נקודת הכניסה והכיוון של המחט בהתאם לתכנון התלת-ממדי, לשימוש בהתערבויות מונחות CT
6. יכולת פיוז'ן מובנית – לשילוב עם סריקות CT קודמות או עם מערכות PET-CT / MRI המגיעות ממערכת PACS וללא תלות ביצרני המכשירים לצורך תכנון מדויק של פעולות פולשניות.
7. טאבלטים נשלפים להפעלה מתוך חדר הבדיקה – מייעלים את העבודה בשטח ומעניקים גמישות טכנית לצוות.
8. סייען פרוטוקולים עם שאלות **הנחיה בעברית** – תכונה ייחודית המאפשרת לרנטגנאים לבחירת פרוטוקול מתאים.

שילוב פונקציות ייחודיות אלה אינן זמינות בשום מערכת אחרת בשוק, ולא נמצאה מערכת מקבילה המספקת את השילוב הכולל הנדרש. מבדיקות מקיפות שערכנו, הכוללות התייעצות עם מומחים, סקר שוק מעמיק, שיחות עם ספקים מובילים וחיפוש מקוון, עולה כי רק חברת סימנס ישראל בע"מ ( יצרן Siemens ) הינה החברה הבלעדית המציעה מערכת ייחודית זו.

וכן למערכת קיים אישור אמ"ר כנדרש.

לאור כל האמור לעיל, ובשל ייחודיות המערכת והתאמתה המדויקת לדרישות הקליניות והמקצועיות של בית החולים, אבקש לאשר את ההתקשרות עם חברת סימנס ישראל בע"מ במסלול ספק יחיד למערכת זו , בהליך של פטור ממכרז לפי תקנה 3(29) לתקנות חובת מכרזים, תשנ"ג-1993.

ירון שמיר

ראש תחום דימות

הנדסה ביו- רפואית